Jussi Raittinen

Paavo Juhani ”Jussi” Raittinen (15. syyskuuta 1943 Helsinki – 13. helmikuuta 2024 Helsinki) oli suomalainen muusikko, joka tunnetaan soolouransa sekä muun muassa The Boys -yhtyeen lisäksi monien kappaleiden sanoittaja-säveltäjänä ja sovittajana. Raittinen esiintyi viimeisen kerran Helsingin Vuotalossa 17. marraskuuta 2023, ja tuolloin hän ilmoitti jäävänsä eläkkeelle. Raittinen kuoli 80-vuotiaana Helsingissä 13. helmikuuta 2024 pitkän sairastelun uuvuttamana. Hänet on haudattu Hietaniemen hautausmaan uurnalehtoon Helsinkiin. Jussi Raittisen muistokonsertti järjestettiin Helsingin Tavastia- klubilla 28.10.2024.https://tavastiaklubi.fi/events/2024-10-28/jussi- raittisen-muistokonsertti/102911/ == Elämä ja ura == Jussi Raittisen pikkuveli Eero Raittinen on myös muusikko ja The Boys -yhtyeen alkuperäisjäsen. Heidän vanhempansa olivat Suomen Pankin johtokunnan jäsen Paavo Raittinen ja Rakel Jotuni, joka oli kirjailija Maria Jotunin veljentytär. Raittinen ryhtyi ammattimuusikoksi käytyään armeijan vuonna 1966. Hän vaikutti 1960-luvulla rautalankamusiikkia soittaneissa yhtyeissä The Esquires ja The Sounds. Vuonna 1974 Raittinen voitti Syksyn sävelen kappaleella ”Metsämökin tonttu”. Hän esiintyi myös useissa musiikkiohjelmissa, muun muassa juontajana 1990-luvulla Yle TV2:lla esitetyssä visailuohjelmassa Triangeli. Opetusministeriö myönsi Raittiselle vuonna 2004 valtion taiteilijaeläkkeen tunnustukseksi hänen ansiokkaasta toiminnastaan luovana ja esittävänä taiteilijana.https://www.rmsyke.fi/jussi/index.html Marraskuussa 2006 tasavallan presidentti myönsi hänelle Suomen Leijonan Pro Finlandia -mitalin. Stadin Slangi ry valitsi Raittisen vuoden 2014 Stadin Kundiksi Helsinki- päivänä 12. kesäkuuta 2014.Stadin Slangi Stadin Friidu ja Kundi Viitattu 13.6.2015. Vuonna 2021 hänet palkittiin elämäntyöpalkinnolla valtakunnallisilla lastenmusiikkipäivillä. Raittisen urasta on ilmestynyt kaksi teosta. Vuonna 2003 ilmestyi Muistan vielä vuonna -56 ja vuonna 2014 Vanha rokkistara. == Yksityiselämä == Raittinen oli naimisissa Carita Raittisen kanssa, jonka tapasi jo vuonna 1966. Heillä oli kaksi poikaa: vuonna 1973 syntynyt Pekka sekä vuonna 1975 syntynyt Jukka, joka kuoli sydänleikkauksen jälkeen vuonna 2013. Vuonna 2020 Raittiselle tehtiin sepelvaltimon ohitusleikkaus ja asetettiin sydämentahdistin. == Diskografia == Sisältää albumit, jotka on julkaistu yksin Jussi Raittisen nimissä. * Nashville (1976) * Rollin’ the Rock (1977) * Jussi ja Kieku ja Kaiku (1979) * Jussi merihädässä (1982) * Jussi Raittinen ystävineen (1983) * Hirvi älä tule tielle (1984) * Rockin’ 50 (1993) * 20 suosikkia – Metsämökin tonttu (1998) * Stadin kundin kaiho (2000) * Muistan vielä vuonna -76 (2003) Muut levyt, joissa Raittinen on vaikuttanut laulajana: * Työväen lauluja 1969 * Talonpoikaisarmeijan lauluja 1970 * Työväen lauluja II 1970 * DDT Jazzband: DDT Jazzband (albumi) 1970 * Korsu soi 1970 * Kantri 1971 * Lokki kivellä 1971 * Länttä kohti 1971 * Jätkän lauluja 1972 * Tommie Mansfield Group With Jussi Raittinen 1972 * Pingviiniherran liivinnappi 1974 * DDT Jazzband: High Society 1977 * DDT Jazzband: Trimopan Decennial Dixie With DDT 1984 * Lystit lastenlaulut 1992 * Laulavat Liskot 1993 == Kappaleet == ==Lähteet== == Aiheesta muualla == * * * * Rytmimusiikin Syke: Raimo Öystilän laatima diskografia * Ylen Elävä arkisto: Jussi & The Boys: Mä oon rock-kuningas * Ylen Elävä arkisto: Jussi Raittinen käänsi kantria vasemmalle * Ylen Elävä arkisto: Eero ja Jussi & The Boys on soittanut beatmusaa läpi vuosikymmenten * Raimo Öystilä, Rytmimusiikin Syke: Jussi Raittinen levytysmatkalla USA:ssa - osa1: 1975 * Raimo Öystilä, Rytmimusiikin Syke: Jussi Raittinen levytysmatkalla USA:ssa - osa2: 1976 * Raimo Öystilä, Rytmimusiikin Syke: Jussi Raittinen 15.9.1943 - 13.2.2024 Luokka:Suomalaiset laulajat Luokka:Suomalaiset säveltäjät Luokka:Suomalaiset sanoittajat Luokka:Pro Finlandia -palkitut Luokka:Emma-palkinnon saajat Luokka:Vuonna 1943 syntyneet Luokka:Vuonna 2024 kuolleet